व्यथा मुझसे कहो ।"
अंजना के दोनों हाथों को अपनी हथेलियों से अपने हृदय पर दावकर, एक साँस में पवनंजय उस अभागी रात की कथा सुना गये । आत्म-निवेदन के शेष में वे बोले. मानसरोवर की लहरों पर से, उस महल अटा पर तुम्हारी पहली झलक देखी, और मैं कालातीत सौन्दर्य का अनुमान पा गया। वही अनुमान अभिमान बन बैठा ! मैं आपे से घिर गया । उस अहंकार में उस सौन्दर्य की सन्देश - वाहिका को भी भूल बैठा । उसे ही मैं न पहचान सका । तुलना में विद्युत्प्रभ था या और कोई पुरुष होता, उसके प्रति कोई रोष मन में नहीं जागा । रोष तो तुमपर था -- तुमपर ! इसलिए कि तुम्हें जो अपनी मान बैठा था, - सर्वस्व जो हार बैठा था। तुमपर ही जब सन्देह कर बैठा, तो अपना ही विश्वास नहीं रहा । फिर माता-पिता, मित्र-संगी, किसी में भी आश्वासन कैसे खोजता ? केवल अपने पुरुषार्थ का अभिमान मेरे पास था। सामने था केवल अथाह शून्य- -मृत्यु - और उसी में भटकते ये सारे वर्ष बिता दिये....'
कहकर पवनंजय ने एक गहरी निःश्वास छोड़ी। अंजना बात सुनते-सुनते तल्लीन होकर वर्षों पार की उस रात में पहुँच गयी थी। वह घटना उसकी स्मृति में पूर्ण सजल हो उठी । सुनकर उसके आश्चर्य की सीमा न थी । मानवभाग्य की इस बेबसी पर, जीव के इस अज्ञान पर उसका सारा अन्तःकरण एक सर्व-व्यापिनी करुणा से भर आया । गम्भीर स्वर में बोली -
"अपना ही प्यार जब शत्रु बन बैठा, तो वह मेरे ही तो कर्म का दोष था। मैं अपने ही सुख में ऐसी बेसुध हो रही कि अपने ही सामने होनेवाले तुम्हारे ऐसे घोर अपमान का भान तक मुझे नहीं रहा।.... वह मेरे ही प्रेम की अपूर्णता तो थी । घटना तो वह निमित्त मात्र थी, पर आवरण तो भीतर जाने किस भव का पड़ा था। आज भाग्य जागा, कि तुम आये, तुमने परदा उठा दिया ! नारी हूँ -- इसीलिए सदा की अपूर्ण हूँ न....आओ मेरे पूर्ण पुरुष, मुझे पूर्ण करो ! कल्पकल्प की बिछुड़ी अपनी इस आत्मा को छोड़कर अब चले मत जाना.
अंजना ने अपना एक गाल पवनंजय की लिलार पर रख दिया। सुख से बिह्वल होकर पवनंजय बोल उठे११६
"नारी होकर तुम अपूर्ण हो, तो पुरुष रहकर मैं भी क्या पूर्ण हो सकूँगा ? पुरुष और नारी का योनि-भेद तोड़कर हो तो एक दिन हम पूर्ण और एकाकार हो सकेंगे !"
राज-द्वार पर दूसरे पहर का मंगल वाद्य बज उठा !
इस वीच जाने कब चतुर वसन्त ने कक्ष में आकर, वहाँ की सारी व्यवस्था को रूपान्तरित कर दिया । वर्षों का ढका वैभव आज फिर निरावरण होकर अपनी पूर्ण दीप्ति से खिल उठा ! मणिदीपों की जगमग ने रंगों का माया-लोक रच दिया। इस क्षुद्र, जड़ वैभव की ऐसी स्पर्धा कि वह इस मिलन का क्रोड़ बनने को उद्यत हो पड़ा है ? सब सरंजाम अपनी जगह पर ठीक है ।
पद्मराग-मणि के पर्यंक की वह कुन्दोज्ज्वल, उभारवती शय्या आज सूनी नहीं है । उपधान पर कोहनी के सहारे कुमार पवनंजय अधलेटे हैं। पास ही चौकी पर स्तबकों में रजनीगन्धा, जूही और शिरीष के फूलों के ढेर पड़े हैं। शय्या पर कामिनी कुसुम के जूमखे बिखरे है। महक से वातावरण व्याप्त है । पयंक के पायताने की ओर, पैर सिकोड़कर अंजना बैठी है। एक हथेली पर मुख उसका ढुलका है । आँखें उसकी झुकी है - अन्तर के सहज संकोच से नम्र, वह एक बिन्दु-भर रह गयी है। राग नहीं है, सिंगार नहीं है, आभरण भी नहीं है । चारों ओर लहराती घनी और निर्बन्ध केश-घटा के भीतर से झाँकती वह तपक्षीण, कल्प-लता-सी गौर देह निवेदित है । हिमानी से शुभ्र दुकूल में से तरल होकर, भीतर की जाने किस गंगोत्री से गंगा की पहली धारा फूट पड़ी है । कुमारिका का हिम-वक्ष पिघल उठा है - उफना उठा है । देखते-देखते पवनंजय की आँखें मुँद गयीं। नहीं देख सकेगा वह नहीं सह सकेगा - इस हिमानी के भीतर छुपी उस अग्नि का तेज । इन कलुषित आँखों की दृष्टि उसे छुआ चाहती है ? ओह, कापुरुप, तस्कर, लुटेरा अत्याचारी ! तेरा यह साहस ? भस्म हो जायेगा अभागे ? एक मर्मान्तक आत्म-भर्त्सना से पवनंजय का सारा प्राण त्रस्त हो उठाP
पर वह छबि जो उसके सारे कल्मष को दबाकर उसके ऊपर आ बैठी हैऔर मुसकरा रही है ! वही है इस क्षण की स्वामिनी, उसी का है निर्णय ! पवनंजय का कर्तृत्व इस क्षण मानो कुछ नहीं है ।
व्यथा मुझसे कहो ।" अंजना के दोनों हाथों को अपनी हथेलियों से अपने हृदय पर दावकर, एक साँस में पवनंजय उस अभागी रात की कथा सुना गये । आत्म-निवेदन के शेष में वे बोले. मानसरोवर की लहरों पर से, उस महल अटा पर तुम्हारी पहली झलक देखी, और मैं कालातीत सौन्दर्य का अनुमान पा गया। वही अनुमान अभिमान बन बैठा ! मैं आपे से घिर गया । उस अहंकार में उस सौन्दर्य की सन्देश - वाहिका को भी भूल बैठा । उसे ही मैं न पहचान सका । तुलना में विद्युत्प्रभ था या और कोई पुरुष होता, उसके प्रति कोई रोष मन में नहीं जागा । रोष तो तुमपर था -- तुमपर ! इसलिए कि तुम्हें जो अपनी मान बैठा था, - सर्वस्व जो हार बैठा था। तुमपर ही जब सन्देह कर बैठा, तो अपना ही विश्वास नहीं रहा । फिर माता-पिता, मित्र-संगी, किसी में भी आश्वासन कैसे खोजता ? केवल अपने पुरुषार्थ का अभिमान मेरे पास था। सामने था केवल अथाह शून्य- -मृत्यु - और उसी में भटकते ये सारे वर्ष बिता दिये....' कहकर पवनंजय ने एक गहरी निःश्वास छोड़ी। अंजना बात सुनते-सुनते तल्लीन होकर वर्षों पार की उस रात में पहुँच गयी थी। वह घटना उसकी स्मृति में पूर्ण सजल हो उठी । सुनकर उसके आश्चर्य की सीमा न थी । मानवभाग्य की इस बेबसी पर, जीव के इस अज्ञान पर उसका सारा अन्तःकरण एक सर्व-व्यापिनी करुणा से भर आया । गम्भीर स्वर में बोली - "अपना ही प्यार जब शत्रु बन बैठा, तो वह मेरे ही तो कर्म का दोष था। मैं अपने ही सुख में ऐसी बेसुध हो रही कि अपने ही सामने होनेवाले तुम्हारे ऐसे घोर अपमान का भान तक मुझे नहीं रहा।.... वह मेरे ही प्रेम की अपूर्णता तो थी । घटना तो वह निमित्त मात्र थी, पर आवरण तो भीतर जाने किस भव का पड़ा था। आज भाग्य जागा, कि तुम आये, तुमने परदा उठा दिया ! नारी हूँ -- इसीलिए सदा की अपूर्ण हूँ न....आओ मेरे पूर्ण पुरुष, मुझे पूर्ण करो ! कल्पकल्प की बिछुड़ी अपनी इस आत्मा को छोड़कर अब चले मत जाना. अंजना ने अपना एक गाल पवनंजय की लिलार पर रख दिया। सुख से बिह्वल होकर पवनंजय बोल उठेएक सौ सोलह "नारी होकर तुम अपूर्ण हो, तो पुरुष रहकर मैं भी क्या पूर्ण हो सकूँगा ? पुरुष और नारी का योनि-भेद तोड़कर हो तो एक दिन हम पूर्ण और एकाकार हो सकेंगे !" राज-द्वार पर दूसरे पहर का मंगल वाद्य बज उठा ! इस वीच जाने कब चतुर वसन्त ने कक्ष में आकर, वहाँ की सारी व्यवस्था को रूपान्तरित कर दिया । वर्षों का ढका वैभव आज फिर निरावरण होकर अपनी पूर्ण दीप्ति से खिल उठा ! मणिदीपों की जगमग ने रंगों का माया-लोक रच दिया। इस क्षुद्र, जड़ वैभव की ऐसी स्पर्धा कि वह इस मिलन का क्रोड़ बनने को उद्यत हो पड़ा है ? सब सरंजाम अपनी जगह पर ठीक है । पद्मराग-मणि के पर्यंक की वह कुन्दोज्ज्वल, उभारवती शय्या आज सूनी नहीं है । उपधान पर कोहनी के सहारे कुमार पवनंजय अधलेटे हैं। पास ही चौकी पर स्तबकों में रजनीगन्धा, जूही और शिरीष के फूलों के ढेर पड़े हैं। शय्या पर कामिनी कुसुम के जूमखे बिखरे है। महक से वातावरण व्याप्त है । पयंक के पायताने की ओर, पैर सिकोड़कर अंजना बैठी है। एक हथेली पर मुख उसका ढुलका है । आँखें उसकी झुकी है - अन्तर के सहज संकोच से नम्र, वह एक बिन्दु-भर रह गयी है। राग नहीं है, सिंगार नहीं है, आभरण भी नहीं है । चारों ओर लहराती घनी और निर्बन्ध केश-घटा के भीतर से झाँकती वह तपक्षीण, कल्प-लता-सी गौर देह निवेदित है । हिमानी से शुभ्र दुकूल में से तरल होकर, भीतर की जाने किस गंगोत्री से गंगा की पहली धारा फूट पड़ी है । कुमारिका का हिम-वक्ष पिघल उठा है - उफना उठा है । देखते-देखते पवनंजय की आँखें मुँद गयीं। नहीं देख सकेगा वह नहीं सह सकेगा - इस हिमानी के भीतर छुपी उस अग्नि का तेज । इन कलुषित आँखों की दृष्टि उसे छुआ चाहती है ? ओह, कापुरुप, तस्कर, लुटेरा अत्याचारी ! तेरा यह साहस ? भस्म हो जायेगा अभागे ? एक मर्मान्तक आत्म-भर्त्सना से पवनंजय का सारा प्राण त्रस्त हो उठाP पर वह छबि जो उसके सारे कल्मष को दबाकर उसके ऊपर आ बैठी हैऔर मुसकरा रही है ! वही है इस क्षण की स्वामिनी, उसी का है निर्णय ! पवनंजय का कर्तृत्व इस क्षण मानो कुछ नहीं है ।